
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamo īpašumu pārdošanu izsolē" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 4. panta pirmā un otrā daļa, 5. panta pirmā daļa, 9. panta pirmā daļa un Meža likuma 44. panta ceturtās daļas 5. punkts.
Veselības ministrijas 2023. gada 10. augusta vēstule Nr. 01-31.1/3502 "Par nekustamo īpašumu atsavināšanu" un 2025. gada  26. februāra vēstule Nr. 01-31.1/1014 "Par nekustamo īpašumu "Rindzeles narkomānu rehabilitācijas centrs", Zentenes pagastā, Tukuma novadā".
Ministru kabineta rīkojuma projektā minēto nekustamo īpašuma atsavināšanu saskaņā ar Atsavināšanas likuma 4. panta otro daļu ierosina Veselības ministrija.
Ņemot vērā Veselības ministrijas vēstulēs izteikto lūgumu un noslēgto pārvaldīšanas līgumu, valsts akciju sabiedrības "Valsts nekustamie īpašumi" (turpmāk – VNĪ) Īpašumu izvērtēšanas komisija pieņēma lēmumu pēc nekustamā īpašuma "Rindzeles narkomānu rehabilitācijas centrs", Zentenes pagastā, Tukuma novadā, sadales, sagatavot Ministru kabineta rīkojuma projektu par sadales rezultātā izveidoto divu patstāvīgo nekustamo īpašumu, atsavināšanu.
1.2. Mērķis
Mērķa apraksts
Projekts paredz, ievērojot Atsavināšanas likumā un Meža likumā ietverto tiesisko regulējumu, atļaut VNĪ pārdot izsolē divus Veselības ministrijas valdījumā esošus valsts nekustamos īpašumus Zentenes pagastā, Tukuma novadā, kas nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Veselības ministrija ar 2023. gada 10. augusta vēstuli Nr. 01-31.1/3502 "Par nekustamo īpašumu atsavināšanu" lūdza VNĪ uzsākt nepieciešamās darbības ministrijas valdījumā esoša nekustamā īpašuma "Rindzeles narkomānu rehabilitācijas centrs" (nekustamā īpašuma kadastra Nr. 9096 003 0050), Zentenes pagastā Tukuma novadā, atsavināšanas procesa nodrošināšanu. Vēstulē  norādīts, ka minētais nekustamais īpašums nav nepieciešams Veselības ministrijas un tās padotībā esošo iestāžu pamatdarbības funkciju nodrošināšanai.
Vienlaikus Veselības ministrija minētajā vēstulē lūdza pirms nekustamā īpašuma "Rindzeles narkomānu rehabilitācijas centrs", Zentenes pagastā, Tukuma novadā, atsavināšanas veikt tā sadali, nodalot:
- lauksaimniecībā izmantojamo zemi un tai pieguļošās būves;
- meža zemi ar dabisko brauktuvi;
- pārējo apbūvi, tai skaitā funkcionāli nepieciešamo zemes platību un ezera zemes daļu.
Saskaņā ar vēstulei pievienotajiem dokumentiem:
-  Zemkopības ministrija 2022. gada 7. februāra vēstulē Nr. 3.4-11e/222/2022 informējusi, ka uzskata par lietderīgu pārņemt nekustamā īpašuma sastāvā esošo meža zemi valsts meža īpašuma pārvaldīšanas un apsaimniekošanas funkcijas nodrošināšanai;
- Tukuma novada pašvaldībai nekustamais īpašums nav nepieciešams pašvaldības funkciju nodrošināšanai (Tukuma novada domes 2021. gada 27. oktobra lēmums (prot. Nr. 21, 51. §) "Par valsts nekustamā īpašuma "Rindzeles narkomānu rehabilitācijas centrs", Zentenes pagastā, Tukuma novadā, nepieciešamības izvērtēšanu".
Starp Veselības ministriju un VNĪ  2025. gada 6. jūlijā noslēgts Nekustamā īpašuma portfeļa pārvaldīšanas līgums Nr. IEN_2025_696, saskaņā ar kuru VNĪ nodrošina Veselības ministrijas valdījumā esošo nekustamo īpašumu pārvaldīšanu, tostarp, nekustamā īpašuma "Rindzeles narkomānu rehabilitācijas centrs", Zentenes pagastā, Tukuma novadā, pārvaldīšanu.
Nekustamā īpašuma "Rindzeles narkomānu rehabilitācijas centrs", Zentenes pagastā, Tukuma novadā, sadales rezultātā izveidoti trīs patstāvīgi nekustamie īpašumi:
- "Rindzeles narkomānu rehabilitācijas centrs" (nekustamā īpašuma kadastra Nr. 9096 003 0050), Zentenes pagastā, Tukuma novadā (turpmāk – nekustamais īpašums Rindzeles narkomānu rehabilitācijas centrs), kas saglabāts Zentenes pagasta zemesgrāmatas nodalījumā Nr. 218;
- "Rindzeles Tīrelis" (nekustamā īpašuma kadastra Nr. 9096 003 0130), Zentenes pagastā, Tukuma novadā (turpmāk – nekustamais īpašums "Rindzeles Tīrelis"), kas ierakstīts Zentenes pagasta zemesgrāmatas nodalījumā Nr. 100000950392 uz valsts vārda Veselības ministrijas personā;
- "Rindzeles mežs" (nekustamā īpašuma kadastra Nr. 9096 003 0129), Zentenes pagastā, Tukuma novadā, kas ierakstīts Zentenes pagasta zemesgrāmatas nodalījumā Nr. 100000950391 uz valsts vārda Veselības ministrijas personā un tiks nodots Zemkopības ministrijas funkciju nodrošināšanai.

Rīkojuma projektā norādīto nekustamo īpašumu raksturojums.

1. Saskaņā ar zemesgrāmatas un Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā  īpašuma "Rindzeles narkomānu rehabilitācijas centrs" sastāvā ietilpst zemes vienība un 18  būves:
- zemes vienība (zemes vienības kadastra apzīmējums 9096 003 0126) 6,8 ha platībā. Zemes vienībai noteikti šādi zemes lietošanas mērķi: 0101 – zeme, uz kuras galvenā saimnieciskā darbība ir lauksaimniecība, 4,92 ha platībā, un 0902 – ārstniecības, veselības un sociālās aprūpes iestāžu apbūve, 1,88 ha platībā. Zemes vienības platības sadalījums pa lietošanas veidiem ir šāds: lauksaimniecībā izmantojamā zeme – 0,03 ha, tai skaitā aramzeme – 0,03 ha; mežu platība – 0,98 ha; krūmāju platība – 0,12 ha; ūdens objektu zeme – 2,64 ha; zeme zem ēkām – 1,42 ha; zeme zem ceļiem – 0,16 ha; pārējās zemes platība – 1,45 ha;
- būve "Dzīvojamā māja" (būves kadastra apzīmējums 9096 003 0050 001) ar kopējo platību 281,3 m², kuras galvenais lietošanas veids ir 1122 – "Triju vai vairāku dzīvokļu mājas";
- būve "Darbnīca" (būves kadastra apzīmējums 9096 003 0050 002) ar kopējo platību 410,0 m², kuras galvenais lietošanas veids ir 1274 – "Citas, iepriekš neklasificētas, ēkas";
- būve "Dzīvojamā māja" (būves kadastra apzīmējums 9096 003 0050 003) ar kopējo platību 158,9 m², kuras galvenais lietošanas veids ir 1130 – "Dažādu sociālo grupu kopdzīvojamās mājas";
- būve "Administratīvā–dzīvojamā ēka" (būves kadastra apzīmējums 9096 003 0050 004) ar kopējo platību 1009,1 m², kuras galvenais lietošanas veids ir 1264 – "Ārstniecības vai veselības aprūpes iestāžu ēkas";
- būve "Šķūnis–garāža" (būves kadastra apzīmējums 9096 003 0050 005) ar kopējo platību 16,1 m²;
- būve "Šķūnis" (būves kadastra apzīmējums 9096 003 0050 006) ar kopējo platību 8,7 m²;
- būve "Dzīvojamā māja" (būves kadastra apzīmējums 9096 003 0050 007) ar kopējo platību 440,1 m², kuras galvenais lietošanas veids ir 1130 – "Dažādu sociālo grupu kopdzīvojamās mājas";
- būve "Sūkņu stacijas ēka" (būves kadastra apzīmējums 9096 003 0050 008) ar kopējo platību 15,1 m²;
- būve "Tualete" (būves kadastra apzīmējums 9096 003 0050 009) ar kopējo platību 1,8 m²;
- būve "Katlu māja" (būves kadastra apzīmējums 9096 003 0050 010) ar kopējo platību 168,8 m²;
- būve "Garāža" (būves kadastra apzīmējums 9096 003 0050 018) ar kopējo platību 88,0 m²;
- būve "Šķūnis" (būves kadastra apzīmējums 9096 003 0050 020) ar kopējo platību 37,2 m²;
- būve "Kūts" (būves kadastra apzīmējums 9096 003 0050 021) ar kopējo platību 172,9 m²;
- būve "Sūkņu māja" (būves kadastra apzīmējums 9096 003 0050 022) ar kopējo platību 16,5 m²;
- būve "Administratīvā ēka" (būves kadastra apzīmējums 9096 003 0050 027) ar kopējo platību 190,7 m², kuras galvenais lietošanas veids ir 1220 – "Biroju ēkas";
- būve "Pirts" (būves kadastra apzīmējums 9096 003 0050 030) ar kopējo platību 26,1 m²;
- būve "Nojume" (būves kadastra apzīmējums 9096 003 0050 031) ar kopējo platību 48,7 m²;
- būve "Siltumnīca" (būves kadastra apzīmējums 9096 003 0050 032) ar kopējo platību 65,1 m².

Saskaņā ar NĪVKIS datiem nekustamajam īpašumam Rindzeles narkomānu rehabilitācijas centrs uz 21.04.2026. noteiktas šādas kadastrālās vērtības:
- fiskālā kadastrālā vērtība 40 918 euro apmērā;
- universālā kadastrālā vērtība 62 396 euro apmērā.

Saskaņā ar NĪVKIS datiem nekustamajam īpašumam Rindzeles narkomānu rehabilitācijas centrs reģistrēti šādi apgrūtinājumi:
- ceļa servitūta teritorijas 0,0612 ha un 0,0400 ha platībā;
- ekspluatācijas aizsargjoslas teritorija ap kuģošanas drošībai paredzēto navigācijas tehnisko līdzekli (bāku) 6,7954 ha platībā;
- ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem 0,0630 ha platībā;
- Dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam 3,1794 ha platībā;
- ekspluatācijas aizsargjoslas teritorija gar elektrisko tīklu kabeļu līniju 0,0011 ha platībā;
- Lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam 0,1323 ha platībā;
- Pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam 0,0758 ha platībā;
- aizsargājama koka (dižkoka) teritorija 0,1135 ha platībā;
- sanitārās aizsargjoslas teritorija ap kapsētu 3,1037 ha platībā.

Nekustamā īpašuma Rindzeles narkomānu rehabilitācijas centrs zemesgrāmatas nodalījumā reģistrētas atzīmes par ceļa servitūta teritorijām 0,04 ha un 0,0612 ha platībā.

Senāta judikatūrā ir atzīts, ka atzīmes veidā zemesgrāmatā izdarīts ieraksts neapliecina ceļa servitūta nodibināšanu (sk. Senāta Civillietu departamenta 2013. gada 9.oktobra sprieduma lietā Nr. SKC-458/2013 (C12204010) 10.3. punktu). Minētā tiesas atziņa atbilst Civillikuma 1235. pantā noteiktajam, ka no servitūta izrietošā lietu tiesība ir nodibināta un spēkā abām pusēm, t.i. valdošā un kalpojošā nekustamā īpašuma īpašniekiem, tikai pēc servitūta ierakstīšanas zemesgrāmatās.

Nekustamā īpašuma "Rindzeles narkomānu rehabilitācijas centrs" sastāvā esošajās dzīvojamās telpās ir spēkā divi dzīvojamo telpu īres līgumi. Saskaņā ar līgumu nosacījumiem tie ir spēkā līdz nekustamā īpašuma atsavināšanai un nodošanai jaunajam īpašniekam vai valdītājam, bet ne ilgāk kā līdz 2027. gada 31. oktobrim un 2028. gada 24. maijam. Īres tiesības zemesgrāmatā nav nostiprinātas.

Atbilstoši Tukuma novada pašvaldības 2025. gada 1. decembra vēstulē Nr. TND/6-2.2/25/4098 sniegtajai informācijai:
- saskaņā ar Tukuma novada teritorijas plānojuma 2011. – 2023. gadam grozījumiem, kas apstiprināti ar Tukuma novada domes 2022. gada 26. janvāra lēmumu "Par Tukuma novada teritorijas plānojuma 2011. – 2023. gadam grozījumu apstiprināšanu" un izdoti kā pašvaldības saistošie noteikumi Nr. 10 "Grozījumi Tukuma novada domes 2012. gada 26. aprīļa saistošajos noteikumos Nr. 12 "Tukuma novada teritorijas izmantošanas un apbūves noteikumi" (turpmāk – Teritorijas plānojums) zemes vienībai ar kadastra apzīmējumu 9096 003 0126 noteikta funkcionālā zona – "Lauksaimniecības teritorija" (L) un "Meža teritorija" (M);
- zemes vienībai ar kadastra apzīmējumu 9096 003 0126, saskaņā ar Teritorijas plānojumu, nav nodrošināta piekļuve. Piekļuve ir no valsts vietējā autoceļa V1435 "Līgas – Zentene – Rideļi" caur fiziskām personām piederošām zemes vienībām ar kadastra apzīmējumiem 9096 003 0018 ("Ezeriņi"), 9096 003 0094 ("Namdari") un 9096 003 0053 ("Anzas"), nodibinot ceļa servitūtu;
- nekustamajam īpašumam nav noteikts degradētas teritorijas statuss.
 
Saskaņā ar meža likuma 44. panta ceturtās daļas 5. punktu zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu, privatizējot, kā arī atsavinot valstij piederošu būvi vai tās domājamo daļu kopā ar funkcionāli nepieciešamo zemes gabalu vai tā domājamo daļu, kura sastāvā ir valsts meža zeme, vai neapbūvētu valstij piederošu zemes gabalu vai tā domājamo daļu, kura sastāvā ir valsts meža zeme, ja valsts meža zemes nodalīšana nav pieļaujama atbilstoši teritorijas attīstības plānošanas dokumentiem vai ja pēc nodalīšanas veidojas tāds starpgabals  Publiskas personas mantas atsavināšanas likuma izpratnē, kuru nav lietderīgi izmantot valsts vai pašvaldības funkciju veikšanai.
Ņemot vērā to, ka pēc nekustamā īpašuma Rindzeles narkomānu rehabilitācijas centrs sadales meža zeme 0,98 ha platībā saglabāta nekustamā īpašuma Rindzeles narkomānu rehabilitācijas centrs sastāvā kā funkcionāli nepieciešamais zemes gabals būvju uzturēšanai, minētā nekustamā īpašuma atsavināšana atbilst Meža likuma 44. panta ceturtās daļas 5. punktā noteiktajam gadījumam.

Tā kā nekustamā īpašuma Rindzeles narkomānu rehabilitācijas centrs sastāvā ietilpst meža zeme 0,98 ha platībā, nekustamā īpašuma ieguvējam būs saistošas arī Meža likuma prasības. Savukārt, ņemot vērā, ka nekustamajam īpašumam NĪVKIS reģistrēta aizsargājama koka (dižkoka) teritorija 0,1135 ha platībā, nekustamā īpašuma ieguvējam būs jāievēro arī likuma "Par īpaši aizsargājamām dabas teritorijām" un Ministru kabineta 2010. gada 16. marta noteikumu Nr. 264 prasības.

2. Saskaņā ar zemesgrāmatas un NĪVKIS datiem nekustamā īpašuma "Rindzeles Tīrelis" sastāvā ietilpst zemes vienība un trīs būves:
- zemes vienība (zemes vienības kadastra apzīmējums 9096 003 0128) 10,01 ha platībā. Zemes vienībai noteikts zemes lietošanas mērķis 0101 – zeme, uz kuras galvenā saimnieciskā darbība ir lauksaimniecība. Zemes vienības platības sadalījums pa lietošanas veidiem ir šāds: lauksaimniecībā izmantojamā zeme – 9,05 ha, tai skaitā aramzeme – 8,48 ha un ganības – 0,57 ha; krūmāju platība – 0,20 ha; ūdens objektu zeme – 0,12 ha; zeme zem ēkām – 0,36 ha; zeme zem ceļiem – 0,04 ha; pārējās zemes platība – 0,24 ha;
- būve "Ražošanas cehs" (būves kadastra apzīmējums 9096 003 0050 023) ar kopējo platību 706,3 m², kuras galvenais lietošanas veids ir 1251 – "Rūpnieciskās ražošanas ēkas";
- būve "Noliktava" (būves kadastra apzīmējums 9096 003 0050 025) ar kopējo platību 22,2 m², kuras galvenais lietošanas veids ir 1274 – "Citas, iepriekš neklasificētas, ēkas";
- būve "Šķūnis" (būves kadastra apzīmējums 9096 003 0050 026) ar kopējo platību 71,7 m², kuras galvenais lietošanas veids ir 1274 – "Citas, iepriekš neklasificētas, ēkas".

Saskaņā ar NĪVKIS datiem nekustamajam īpašumam "Rindzeles Tīrelis" noteiktas šādas kadastrālās vērtības:
fiskālā kadastrālā vērtība 15 376 euro apmērā (uz 11.11.2025.);
universālā kadastrālā vērtība 40 639 euro apmērā (uz 10.11.2025.).

Nekustamajam īpašumam "Rindzeles Tīrelis" NĪVKIS reģistrēti šādi apgrūtinājumi:
- ceļa servitūta teritorija, 0,0115 ha;
- ceļa servitūta teritorija, 0,0985 ha;
- Dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam, 0,1185 ha;
- ekspluatācijas aizsargjoslas teritorija ap kuģošanas drošībai paredzēto navigācijas tehnisko līdzekli – bāku,  10,0100 ha;
- Pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam, 0,1185 ha;
- Lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam, 0,1185 ha.

Nekustamā īpašuma "Rindzeles Tīrelis" sastāvā esošajai lauksaimniecības zemei ir spēkā zemes nomas līgums ar juridisku personu, kas noslēgts līdz 2030. gada 28. maijam. Saskaņā ar minēto līgumu nomniekam ir nodota lietošanā arī būve "Ražošanas cehs" (būves kadastra apzīmējums 9096 003 0050 023). Saskaņā ar nomas līguma 7.1. punktu līgums tiek izbeigts, ja nekustamais īpašums tiek atsavināts. Nomas līguma 7.2. punktā ietverts noteikums, ka pusēm rakstiski vienojoties, nomas līgums var tikt izbeigts pirms nomas termiņa beigām jebkurā laikā.
Nomas tiesības nav nostiprinātas zemesgrāmatā. Saskaņā ar Civillikuma 2174. pantu, kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemes grāmatās (2126.p.). Ja ieguvējs uzteic līgumu, kas nav ierakstīts zemes grāmatās, tad iznomātājam vai izīrētājam jāatlīdzina nomniekam vai īrniekam visi zaudējumi, kādi viņam nodarīti ar līguma priekšlaicīgu izbeigšanu; ieguvējam tādā gadījumā jādod nomniekam vai īrniekam piemērots laiks īres vai nomas priekšmeta atdošanai.

Saskaņā ar Tukuma novada pašvaldības 2025.gada 1.decembra vēstulē Nr. TND/6-2.2/25/4097 sniegto informāciju:
- saskaņā ar Teritorijas plānojumu zemes vienībai (zemes vienības kadastra apzīmējums 9096 003 0128) noteikta funkcionālā zona – "Lauksaimniecības teritorija" (L);
- zemes vienībai nav noteikts degradētas teritorijas statuss;
- zemes vienībai, saskaņā ar Teritorijas plānojumu, nav nodrošināta piekļuve.
Piekļuve iespējama no valsts vietējā autoceļa V1435 "Līgas-Zentene-Rideļi" caur zemes vienībām ar kadastra apzīmējumiem 9096 003 0094 (pieder fiziskai personai), 9096 003 0018 (pieder fiziskai personai), 9096 003 0053 (pieder fiziskai personai), 9096 003 0126 (pieder Veselības ministrijai), 90960030057 (pieder sabiedrībai ar ierobežotu atbildību "Dižozols"), 9096 003 0127 (pieder Veselības ministrijai), nodibinot ceļa servitūtu.
Kaut arī saskaņā ar Tukuma novada pašvaldības sniegto informāciju, zemes vienībām saskaņā ar Teritorijas plānojumu, nav nodrošināta piekļuve, norādāms, ka zemes vienības ir apbūvētas un tiek izmantotas kā patstāvīgi nekustamie īpašumi. Ņemot vērā minēto, kā arī Atsavināšanas likuma normu mērķi un sistēmisko interpretāciju, nav pamata secināt, ka konkrētās zemes vienības būtu uzskatāmas par zemes starpgabaliem Atsavināšanas likuma izpratnē.

Nekustamajiem īpašumiem noteiktie apgrūtinājumi tiešā veidā nerada papildu ietekmi uz valsts nekustamo īpašumu iespējamo izmantošanu to atsavināšanas gadījumā, vienlaikus nākamajiem nekustamo īpašumu ieguvējiem jāņem vērā Aizsargjoslu likumā noteiktā kārtība atbilstoši aizsargjoslu veidam, Civillikums un citi normatīvie akti, kas regulē ceļa servitūta izlietošanas tiesības. Minētā informācija tiks iekļauta arī nekustamo īpašumu atsavināšanas izsoles noteikumos.
Problēmas un risinājumi
Problēmas apraksts
Rīkojuma projektā norādītie valsts nekustamie īpašumi nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.
Risinājuma apraksts
Rīkojuma projekts paredz atļaut VNĪ pārdot izsolē valstij piederošos nekustamos īpašumus "Rindzeles narkomānu rehabilitācijas centrs", Zentenes pagastā, Tukuma novadā, un "Rindzeles Tīrelis", Zentenes pagastā, Tukuma novadā, kas nav nepieciešami valsts pārvaldes funkciju nodrošināšanai.
Saskaņā ar Atsavināšanas likuma 5. panta pirmo daļu atļauju atsavināt valsts nekustamo īpašumu dod Ministru kabinets, savukārt atbilstoši Atsavināšanas likuma 9. panta pirmajai daļai valsts nekustamā īpašuma atsavināšanu organizē VNĪ. Ievērojot 1.3. sadaļā aprakstīto faktisko un tiesisko situāciju, ir sagatavots  attiecīgs Ministru kabineta rīkojuma projekts, lai saņemtu Ministru kabineta atļauju VNĪ pārdot izsolē divus valsts nekustamos īpašumu Zentenes pagastā, Tukuma novadā, kuru atsavināšanu ir ierosinājusi Veselības ministrija.

Saskaņā ar Atsavināšanas likuma 44. panta pirmo un otro daļu publiskas personas zemi var iegūt īpašumā personas, kas saskaņā ar likumu var būt zemes īpašuma tiesību subjekti. Ievērojot minēto, valsts nekustamo īpašumu, ieguvējiem jāatbilst likuma "Par zemes privatizāciju lauku apvidos" noteiktajiem kritērijiem darījumiem ar zemes īpašumiem. Šī iemesla dēļ nekustamo īpašumu atsavināšanas paziņojumos jāparedz arī šāds nosacījums.

Rīkojuma projekts paredz uzdot nekustamo īpašumu valdītājam – Veselības ministrijai – nodot nekustamos īpašumus pircējam 30 dienu laikā no pirkuma līguma noslēgšanas dienas, sastādot pieņemšanas un nodošanas aktu. Minētais termiņš noteikts, ievērojot Atsavināšanas likumā noteikto atsavināšanas kārtību un nodrošinot samērīgu laiku pušu saistību izpildei.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Lai noskaidrotu, vai atsavināmie valsts nekustamie īpašumi nav nepieciešami citas valsts iestādes, valsts kapitālsabiedrības, atvasinātas publiskas personas vai tās iestādes funkciju nodrošināšanai, rīkojuma projekts tiek izsludināts Vienotajā tiesību aktu projektu izstrādes un saskaņošanas portālā atbilstoši Ministru kabineta 2011. gada 1. februāra noteikumu Nr. 109 "Kārtība, kādā atsavināma publiskas personas manta" 12. punktam. Ja divu nedēļu laikā pēc rīkojuma projekta izsludināšanas neviena no minētajām institūcijām nekustamos īpašumus nepieprasa valsts pārvaldes funkciju nodrošināšanai, tos var atsavināt Publiskas personas mantas atsavināšanas likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Jebkurš tiesību subjekts - fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties rīkojuma projektā minētos valsts nekustamos īpašumus.
Juridiskās personas
Jā
Ietekmes apraksts
Jebkurš tiesību subjekts - juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties rīkojuma projektā minētos valsts nekustamo īpašumu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildu līdzekļi no valsts vai pašvaldību budžeta. Saskaņā ar Atsavināšanas likuma 47. pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmēru nosaka Ministru kabineta 2011. gada 1. februāra noteikumu Nr. 109 "Kārtība, kādā atsavināma publiskas personas manta" paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam skaidrojam, ka tiesību akta projekts būtiski nemaina esošo regulējumu, neietekmē sabiedrībai nozīmīgās iniciatīvās un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, tādēļ sabiedrības līdzdalības kārtība rīkojuma projekta izstrādē netiek piemērota.
Rīkojuma projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
Saskaņā ar Atsavināšanas likuma 11. pantu informācija par nekustamo īpašumu atsavināšanu tiks publicēta normatīvajos aktos noteiktajā kārtībā.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Veselības ministrija
VAS "Valsts nekustamie īpašumi"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu. Paskaidrojošie dokumenti, kas satur personas datus, tiek nodoti šauram subjektu lokam - institūcijām, kas veic  projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

